Projektas

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2019 M. LAPKRIČIO 29 D. SPRENDIMO NR. 5TS-185 „DĖL PINIGINĖS SOCIALINĖS PARAMOS TEIKIMO LAZDIJŲ RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO**

2021 m. kovo 18 d. Nr. 34-702

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 38 punktu, 18 straipsnio 1 dalimi, Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi ir Iš pataisos įstaigų paleidžiamų (paleistų) asmenų socialinės integracijos tvarkos aprašo, patvirtinto Lietuvos Respublikos socialinės apsaugos ir darbo ministro ir Lietuvos Respublikos teisingumo ministro 2020 m. spalio 8 d. įsakymu Nr. A1-939/1R-324 „Dėl iš pataisos įstaigų paleidžiamų (paleistų) asmenų socialinės integracijos tvarkos aprašo patvirtinimo”, 20.4.4 papunkčiu, Lazdijų rajono savivaldybės taryba n u s p r e n d ž i a:

1. Pakeisti Piniginės socialinės paramos teikimo Lazdijų rajono savivaldybėje tvarkos aprašą, patvirtintą Lazdijų rajono savivaldybės tarybos 2019 m. lapkričio 29 d. sprendimu Nr. 5TS-185 „Dėl piniginės socialinės paramos teikimo Lazdijų rajono savivaldybėje tvarkos aprašo patvirtinimo“ (toliau – Aprašas):

1.1. pakeisti Aprašo 54 punktą ir jį išdėstyti taip:

„54. Tvarkos aprašo 53 punkte nurodyta socialinė parama gali būti skiriama bendrai gyvenantiems asmenims arba vienam gyvenančiam asmeniui, atsidūrusiam sunkioje materialinėje padėtyje, susidariusioje dėl įvykusios nelaimės, asmens sveikatos sutrikimų, kitais svarbiais nenumatytais atvejais, kada nepakanka valstybės teikiamos socialinės paramos, patekusiam į sunkią materialinę padėtį, kai jis yra išnaudojęs visas kitų pajamų gavimo galimybes, rūšis, jų dydžius ir teikimo sąlygas, Administracijos komisijos siūlymu. Aprašo 56.1.6, 56.1.7 punktuose nustatyta vienkartinė pašalpa skiriama be Socialinės paramos teikimo komisijos siūlymo.“;

1.2. papildyti Aprašą 56.1.6punktu:

„56.1.6.asmenims, paleistiems iš pataisos įstaigų, kai kreipiasi ne vėliau kaip per 2 mėn. nuo paleidimo iš pataisos įstaigos dienos, pateikus tai pagrindžiančius dokumentus – 2 VRP.“;

1.3. papildyti Aprašą 56.1.7punktu:

„56.1.7.bendrai gyvenantiems asmenims arba vienam gyvenančiam asmeniui, nevertinant pajamų, pateikus laisvos formos prašymą ir priklausomai nuo aplinkybių reikalingus dokumentus, skiriama:

56.1.7.1. sulaukus 100 metų jubiliejaus proga –  3 VRP;

56.1.7.2. sulaukus 105 metų jubiliejau proga – 3,5 VRP;

56.1.7.3. sulaukus 110 metų jubiliejau proga – 4 VRP;

56.1.7.4. sulaukus 115 metų jubiliejau proga – 4,5 VRP“;

56.1.7.5. sulaukus 120 metų jubiliejau proga – 5 VRP.“;

1.4. pakeisti Aprašo 57 punktą ir jį išdėstyti taip:

„57. Vienkartinė parama asmenims, numatytiems šio Aprašo 56.1.2–56.1.4, 56.1.6, 56.1.7 punktuose, skiriama be buities ir gyvenimo sąlygų patikrinimo akto.“;

1.5. pakeisti Aprašo 58 punktą ir jį išdėstyti taip:

„58. Sprendimus dėl Aprašo 53 punkte nurodytos piniginės socialinės paramos skyrimo / neskyrimo priima savivaldybės administracijos direktorius ar jo įgaliotas asmuo. Sprendimas skirti piniginę socialinę paramą priimamas ne vėliau kaip per mėnesį nuo prašymo-paraiškos ir visų reikalingų dokumentų gavimo dienos.

Iš pataisos įstaigos paleistam asmeniui sprendimas skirti vienkartinę pašalpą priimamas per vieną darbo dieną, nuo prašymo ir visų reikiamų dokumentų gavimo dienos ir vienkartinė pašalpa per 24 val. pervedama į pareiškėjo prašyme nurodytą asmeninę sąskaitą Lietuvos Respublikoje įregistruotoje kredito ar mokėjimo įstaigoje. Jeigu vienkartinės pašalpos mokėjimo diena sutampa su ne darbo diena (šeštadieniu, sekmadieniu ar švenčių diena), ši pašalpa išmokama pirmąją darbo dieną, einančią po ne darbo dienos (šeštadienio, sekmadienio ar švenčių dienos).“.

Savivaldybės merė Ausma Miškinienė

Neringa Apolskienė, tel. (8 613) 21979

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL 2019 M. LAPKRIČIO 29 D. SPRENDIMO NR. 5TS-185 „DĖL PINIGINĖS SOCIALINĖS PARAMOS TEIKIMO LAZDIJŲ RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2021-03-16

Lazdijai

Lazdijų rajono savivaldybės tarybos 2019 m. lapkričio 29 d. sprendimo Nr. 5TS-185 „Dėl piniginės socialinės paramos teikimo Lazdijų rajono savivaldybėje tvarkos aprašo patvirtinimo“ pakeitimo projektas parengtas vadovaujantisLietuvos Respublikos vietos savivaldos įstatymo 16 straipsnio 2 dalies 38 punktu, 18 straipsnio 1 dalimi, Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi ir Iš pataisos įstaigų paleidžiamų (paleistų) asmenų socialinės integracijos tvarkos aprašo, patvirtinto Lietuvos Respublikos socialinės apsaugos ir darbo ministro ir Lietuvos Respublikos teisingumo ministro 2020 m. spalio 8 d. įsakymu Nr. A1-939/1R-324 „Dėl iš pataisos įstaigų paleidžiamų (paleistų) asmenų socialinės integracijos tvarkos aprašo patvirtinimo”, 20.4.4 punktu.

Projekto tikslas – pakeisti Piniginės socialinės paramos teikimo Lazdijų rajono savivaldybėje tvarkos aprašą, patvirtintą Lazdijų rajono savivaldybės tarybos 2019 m. lapkričio 29 d. sprendimu Nr. 5TS-185 „Dėl piniginės socialinės paramos teikimo Lazdijų rajono savivaldybėje tvarkos aprašo patvirtinimo“.

Pakeitimai pateikiami lentelėje:

|  |  |
| --- | --- |
| Šiuo metu galiojanti redakcija | Nauja redakcija |
| 54. Tvarkos aprašo 53 punkte nurodyta socialinė parama gali būti skiriama bendrai gyvenantiems asmenims arba vienam gyvenančiam asmeniui, atsidūrusiam sunkioje materialinėje padėtyje, susidariusioje dėl įvykusios nelaimės, asmens sveikatos sutrikimų, kitais svarbiais nenumatytais atvejais, kada nepakanka valstybės teikiamos socialinės paramos, patekusiam į sunkią materialinę padėtį, kai jis yra išnaudojęs visas kitų pajamų gavimo galimybes, rūšis, jų dydžius ir teikimo sąlygas, Administracijos komisijos siūlymu. | 54. Tvarkos aprašo 53 punkte nurodyta socialinė parama gali būti skiriama bendrai gyvenantiems asmenims arba vienam gyvenančiam asmeniui, atsidūrusiam sunkioje materialinėje padėtyje, susidariusioje dėl įvykusios nelaimės, asmens sveikatos sutrikimų, kitais svarbiais nenumatytais atvejais, kada nepakanka valstybės teikiamos socialinės paramos, patekusiam į sunkią materialinę padėtį, kai jis yra išnaudojęs visas kitų pajamų gavimo galimybes, rūšis, jų dydžius ir teikimo sąlygas, Administracijos komisijos siūlymu. **Aprašo 56.1.6, 56.1.7 punktuose nustatyta vienkartinė pašalpa skiriama be Socialinės paramos teikimo komisijos siūlymo.** |
| 56.1.6 punkto nebuvo, teikiamas naujas | ***„56.1.6. asmenims, paleistiems iš pataisos įstaigų, kai kreipiasi ne vėliau kaip per 2 mėn. nuo paleidimo iš pataisos įstaigos dienos, pateikus tai pagrindžiančius dokumentus – 2 VRP.“*** |
| 56.1.7 punkto nebuvo, teikiamas naujas | ***„56.1.7.bendrai gyvenantiems asmenims arba vienam gyvenančiam asmeniui, nevertinant pajamų, pateikus  laisvos formos prašymą ir priklausomai nuo aplinkybių reikalingus dokumentus,  gali būti skiriama:***  ***56.1.7.1. sulaukus 100 metų jubiliejaus proga –  3 VRP;***  ***56.1.7.2. sulaukus 105 metų jubiliejau proga – 3,5 VRP;***  ***56.1.7.3. sulaukus 110 metų jubiliejau proga – 4 VRP;***  ***56.1.7.4. sulaukus 115 metų jubiliejau proga –4, 5 VRP;***  ***56.1.7.5. sulaukus 120 metų jubiliejau proga – 5 VRP.“*** |
| 57. Vienkartinė parama asmenims, numatytiems šio Aprašo 56.1.2–56.1.4 ir 56.3.4 punktuose, skiriama be buities ir gyvenimo sąlygų patikrinimo akto. | „57.Vienkartinė parama asmenims, numatytiems šio Aprašo 56.1.2–56.1.4, 56.3.4, **56.1.6 ir 56.1.7** punktuose, skiriama be buities ir gyvenimo sąlygų patikrinimo akto.“ |
| 58. Sprendimus dėl Aprašo 53 punkte nurodytos piniginės socialinės paramos skyrimo / neskyrimo priima savivaldybės administracijos direktorius ar jo įgaliotas asmuo. | „58. Sprendimus dėl Aprašo 53 punkte nurodytos piniginės socialinės paramos skyrimo / neskyrimo priima savivaldybės administracijos direktorius ar jo įgaliotas asmuo. Sprendimas skirti piniginę socialinę paramą priimamas ne vėliau kaip per mėnesį nuo prašymo-paraiškos ir visų reikalingų dokumentų gavimo dienos.  ***Iš pataisos įstaigos paleistam asmeniui sprendimas skirti vienkartinę pašalpą priimamas per vieną darbo dieną, nuo prašymo ir visų reikiamų dokumentų gavimo dienos ir vienkartinė pašalpa per 24 val. pervedama į pareiškėjo prašyme nurodytą asmeninę sąskaitą Lietuvos Respublikoje įregistruotoje kredito ar mokėjimo įstaigoje. Jeigu vienkartinės pašalpos mokėjimo diena sutampa su ne darbo diena (šeštadieniu, sekmadieniu ar švenčių diena), ši pašalpa išmokama pirmąją darbo dieną, einančią po ne darbo dienos (šeštadienio, sekmadienio ar švenčių dienos).“*** |

***Kaip šiuo metu sprendžiami projekte aptarti klausimai*.**Šiuo metu piniginė socialinė parama Lazdijų rajono savivaldybėje teikiama vadovaujantis Lazdijų rajono savivaldybės tarybos 2019 m. lapkričio 29 d. sprendimu Nr. 5TS-185 „Dėl piniginės socialinės paramos teikimo Lazdijų rajono savivaldybėje tvarkos aprašo patvirtinimo“ patvirtintu aprašu.

***Kokių pozityvių rezultatų laukiama.***Priėmus šį Lazdijų rajono savivaldybės tarybos sprendimą, bus nustatyti aiškūs vertinimo kriterijai, skiriant vienkartinę piniginę socialinę paramą asmenims, paleistiems iš pataisos įstaigų ir skirta vienkartinė piniginė socialinė parama bus išmokėta ne vėliau kaip per 24 valandas. Planuojamas lėšų poreikis 1280 Eur, įvertinus, kad iš pataisos įstaigų grįš 10 asmenų.

Taip pat asmenims, sulaukusiems 100, 105, 115, 120 metų jubiliejaus proga bus skiriama vienkartinė parama. Planuojamas lėšų poreikis – 1536 Eur, nes 4 rajono gyventojams sukaks po 100 metų,

Galimos neigiamos pasekmės – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą.*** Pakeisti Lazdijų rajono savivaldybės tarybos 2019 m. lapkričio 29 d. sprendimą Nr. 5TS-185 „Dėl piniginės socialinės paramos teikimo Lazdijų rajono savivaldybėje tvarkos aprašo patvirtinimo“.

Dėl sprendimo projekto pastabų ir pasiūlymų negauta.

Sprendimo projektą parengė:

Lazdijų rajono savivaldybės administracijos Socialinės paramos ir sveikatos skyriaus vedėja Rima Šukienė;

Lazdijų rajono savivaldybės administracijos Socialinės paramos ir sveikatos skyriaus vedėjos pavaduotoja Neringa Apolskienė.

Socialinės paramos ir sveikatos

skyriaus vedėjos pavaduotoja Neringa Apolskienė